હિંમતનગર આઇ.એમ.એ. એકમના અથાગ પ્રયત્નોથી બે દિવસ માટે મેડીકલ કોલેજ ખાતે તબીબી કોન્ફરન્સનું સુંદર આયોજન કરાયુ છે. શનિવારે સવારે પ્રારંભ થયેલ મેડીકલ કોન્ફરન્સમાં સમગ્ર ગુજરાતમાંથી મોટી સંખ્યામાં તબીબો હાજર રહ્યા હતા. આ અંગે વધુ જાણકારી આપતા ર્ડા.ભૂપેન્દ્રભાઇ શાહ, ર્ડા.જયરાજ ભટ્ટ, ર્ડા.નટુભાઇ પટેલે જણાવ્યુ હતું કે, તબીબી ક્ષેત્રે અવનવા સંશોધનો થાય છે ત્યારે મેડીકલ ક્ષેત્ર સાથે સંકળાયેલા તબીબો અને સંશોધકોને જાણકારી મળી રહે તે માટેના એકમાત્ર ઉદેશ્યથી સાબરકાંઠા જિલ્લાના હિંમતનગર ખાતે સૌપ્રથમવાર બે દિવસીય મેડીકલ કોન્ફરન્સનું આયોજન કરાયુ છે. સર્જરી ક્ષેત્રે પણ અનેક ક્રાંતિ આવી છે. જેમાં મુખ્યત્વે મેડીકલની ભાષામાં રોબોટીક સર્જરીનો ઉપયોગ વધ્યો છે. તબીબી કોન્ફરન્સમાં સર્જનોને રોબોટીક સર્જરીની જાણકારી આપી હતી.